L 52/6
HU
Az Európai Unió Hivatalos Lapja
2023.2.20.
r) „lóféle”: az Equus nem valamely fajához tartozó egypatás állat (beleértve a lovakat, a szamarakat és a zebrákat), valamint az e fajok kereszteződéséből származó utód; s) „naposcsibe”: minden 72 órásnál fiatalabb baromfi.
(2) Az (1) bekezdésben meghatározott fogalommeghatározásokon túlmenően az „állatgyógyászati készítmény”, az „immunológiai állatgyógyászati készítmény” és az „antimikrobiális szer” (EU) 2019/6 rendelet 4. cikkének 1., 5. és 12. pontjában szereplő fogalommeghatározása alkalmazandó.
3. cikk A vakcinák A kategóriájú és bizonyos B kategóriájú betegségek megelőzése és az ellenük való védekezés érdekében állatokon történő alkalmazására vonatkozó tilalmak és korlátozások (1) A tagállamok csak az illetékes hatóság ellenőrzése mellett és az esetben engedélyezhetik a vakcinák A kategóriájú betegségek (az I. melléklet 1. részében felsorolt betegségek kivételével) megelőzése és az ellenük való védekezés érde­ kében állatokon történő alkalmazását, és e vakcinákat a következők szerint használják: a) az illetékes hatóság által az említett betegségek megelőzése és azok elleni védekezés céljából hozott hatósági intéz­ kedések részeként; b) az e rendeletben előírt feltételek mellett.
(2) Az A kategóriájú betegségek elleni vakcinák használatára vonatkozó, az első albekezdésben megállapított feltételek nem vonatkoznak a Newcastle-betegség vírusával való fertőzöttség elleni vakcinák bizonyos alkalmazásaira, nevezetesen a rendszeres, elővigyázatosságból történő alkalmazásra, illetve a kereskedelem keretében történő alkalmazásra, amelyet a tagállamok az (1) bekezdésben említett hivatalos járványvédelmi és -megelőzési intézkedések keretén kívül engedélyez­ hetnek a kitörésre adott reagálástól eltérő célokra.
(3) A tagállamok engedélyezhetik a vakcinák B kategóriájú betegségek (az I. melléklet 2. részében felsorolt betegségek kivételével) megelőzése és az ellenük való védekezés céljából állaton történő alkalmazását azon jegyzékbe foglalt fajok esetében, amelyeknél az adott betegségeket a B kategóriába sorolták.
4. cikk Bizonyos – a vakcináktól eltérő – állatgyógyászati készítmények A és B kategóriájú betegségek megelőzése és az ellenük való védekezés érdekében állatokon történő alkalmazására vonatkozó tilalmak és korlátozások A tagállamok megtiltják az alábbi állatgyógyászati készítmények A és B kategóriájú betegségek megelőzése és az ellenük való védekezés érdekében állatokon történő alkalmazását, kivéve, ha azokat az I. melléklet 3. részében felsorolt beteg­ ségek megelőzésére és az azok elleni védekezésre használják, és alkalmazásuk megfelel az ott meghatározott feltételek­ nek: a) állatok immunállapotának diagnosztizálására használt immunológiai állatgyógyászati készítmények; b) hiperimmun szérum; c) az (EU) 2019/6 rendelet 2. cikkének (3) bekezdésében említett, inaktivált immunológiai állatgyógyászati készítmé­ nyek; d) antimikrobiális szerek. II.
RÉSZ A VAKCINÁK A KATEGÓRIÁJÚ BETEGSÉGEK MEGELŐZÉSE ÉS AZ ELLENÜK VALÓ VÉDEKEZÉS ÉRDEKÉBEN ÁLLATOKON TÖRTÉNŐ ALKALMAZÁSÁRA VONATKOZÓ SZABÁLYOK 1.
FEJEZET
Előfeltételek 5. cikk A vakcinák A kategóriájú betegségek megelőzése és az ellenük való védekezés érdekében szárazföldi és víziállatokon történő alkalmazására vonatkozó előfeltételek (1) Az illetékes hatóság a 3. cikk (1) bekezdésével összhangban, az A kategóriájú betegségek megelőzése és az ellenük való védekezés érdekében dönthet a vakcinák állatok körében történő alkalmazása mellett, feltéve, hogy: a) e döntés alátámasztására értékelést végzett, amely az (EU) 2016/429 rendelet 46. cikkének (2) bekezdésében meghatá­ rozott kritériumokon túlmenően legalább a II. melléklet 1. részében meghatározott kritériumokat is figyelembe vette;